**NÁVRH -**

**plánu kontrolnej činnosti na 2. polrok 2012 v obci Dačov Lom**

Plán kontrolnej činnosti na 2. polrok 2012 bol vypracovaný v zmysle ustanovenia zákona uverejneného pod číslom 369/1990zb. paragrafu 18d v znení neskorších predpisov o Obecnom zriadení.

**Mesiac júl 2012** Zhodnotiť vykonanú kontrolnú činnosť za obdobie 1. polroka 2012 podľa schváleného plánu kontrolnej činnosti. Spracovanú správu predložiť na prerokovanie poslancom obecného zastupiteľstva na najbližšom zasadnutí OZ Dačov Lom.

**Mesiac august 2012**

Vykonať kontrolu vystavených pokladničných dokladov za I. polrok 2012 a skontrolovať stav pokladničnej hotovosti k 31.08.2012, ako aj dodržanie limitu pokladničnej hotovosti k uvedenému dátumu. Zhodnotiť účel použitia prostriedkov súvisiacich s činnosťou obecného úradu.

**Mesiac september 2012**

Vykonať kontrolu pokladničných dokladov a pokladničnej hotovosti, plnenia príjmov, čerpania výdavkov a finančných operácií obce počas 3. štvrťroka 2012.

**Mesiac október 2012** Vykonať kontrolu prijatých faktúr ako aj úhrady faktúr v lehote splatnosti, za obdobie mesiacov júl, august, september, október 2012. Zhodnotiť účel použitia finančných prostriedkov súvisiacich s činnosťou obecného úradu.

**Mesiac november 2012** Vypracovanie odborného stanoviska k návrhu programového rozpočtu obce na rok 2013 pred jeho schválením.

Vypracovať plán činnosti hlavného kontrolóra na I. polrok 2013.

**Mesiac december 2012** Kontrolovať priebeh realizácie vykonávanej inventarizácie majetku Obce Dačov Lom, ktorá sa bude vykonávať v objektoch patriacich pod správu obecného úradu v Dačov Lome. Vykonať kontrolu pokladničných dokladov za obdobie 4. štvrťroka ako aj dodržanie pokladničného limitu k 31. 12. 2012.

Vypracoval: Mgr. Anna Sláviková, hlavný kontrolór Obce Dačov Lom Jún 2012